**Z Á P I S N I C A**

zapísaná v priebehu mimoriadneho zasadnutia Obecného zastupiteľstva dňa 23. 10. 2014

*Prítomní: viď prezenčná listina*

Starostka obce Jarmila Dobroňová privítala prítomných a poďakovala za účasť poslancov.

**K uzneseniu č. 29/201**

Starostka obce vymenovala a určila za overovateľov uznesenia a zápisnice p. Hrobárika Stanislava a p. Randu Pavla.

**K uzneseniu č. 30/2014**

Starostka obce informovala poslancov o poskytnutí dotácie z Ministerstva financií na základe uznesenia vlády č. 499/2014 v sume 15 150 eur, ktoré boli zaslané na účet obce.

Dotácia je účelovo určená podľa účelu, ktorý je uvedený v uznesení vlády a to na kapitálové výdavky na akciu ,,rekonštrukcia viacúčelovej obecnej budovy – spoločenská sála, materská škôlka a obecný úrad“.

Projekt na rekonštrukciu budovy bol podaný v marci 2014. Ide o vonkajšie úpravy: náter budovy a prístavby, vyspravenie opadanej omietky, náter sokla, vymurovanie kasla okolo zvodu a následne zateplenie, montáž dreveného podhľadu s náterom, podmurovanie a osadenie vonkajších parapetov, oplechovanie múrikov nad vchodom, výmena zvodu a montáž, demontáž lešenia.

Pracovníka OcÚ prečítala uznesenie zo zasadnutia. Poslanci uznesenie jednohlasne schválili.

Starostka obce poďakovala prítomným za účasť.

Zapísala Dominika Rašovcová Jarmila Dobroňová

23.10. 2014 starosta obce

Overovatelia zápisnice: Hrobárik Stanislav ............................

Randa Pavol ............................